Dream Theater

**Dream Theater** je americká hudobná skupina hrajúca progresívny metal. 
Kapelu založili v roku 1985 John Petrucci, John Myung a Mike Portnoy na škole Berklee College of Music. Zo začiatku vystupovali pod menom **Majesty**. Vydali jednu demonahrávku a prijali speváka Charlieho Dominiciho do kapely. Potom zistili, že meno kapely ktoré si zvolili má už istá jazzová formácia, preto ho zmenili na Dream Theater.
Prijali do kapely klávesáka Kevina Moora a v roku 1989 vydali prvý album *When Dream and Day Unite*. Po vydaní tohto albumu opustil kapelu spevák Dominici kvôli osobným a umeleckým rozporom. Po troch rokoch nahrali druhý album *Images and Words*, už so spevákom Jamesom LaBriem. S klávesákom Moorom nahrali ešte album *Awake* a Moora potom vystriedal (kvôli profesionálnym nezhodám) Derek Sherinian. S Derekom nahrali EP *Change of Seasons*, štvrtý štúdiový album *Falling into Infinity* a Dereka neskôr nahradil Jordan Rudess. V tomto zložení zostali až do roku 2010, kedy ohlásil odchod z kapely bubeník Mike Portnoy. 
Pre Dream Theater teraz bubnuje Mike Mangini, s ktorým nahrali nový album *A Dramatic Turn of Events.*

Aj keď nie sú veľmi známi v Európe, po 22 rokoch od ich založenia sa stali jednou z najviac komerčne úspešných skupín hrajúcich progresívny metal. Za ich najpredávanejší album je považovaný album *Images and Words*, ktorý bol ocenený cenou *Gold Record* (zlatá nahrávka) a je stále považovaný za kľúčový album v tvorbe progresívneho metalu, i keď dosiahol len 61. priečku v americkej hitparáde najpredávanejších albumov, Billboard 200. Druhým najpredávanejším albumom sa stal jeden z "tvrdších" albumov *Awake*, ktorý dosiahol 32. priečku v Billboard 200. Z novšej tvorby je výnimočný album *Octavarium*, ktorý dosiahol 36. miesto v Billboard 200. Dream Theater predali cez 2 milióny albumov v USA a viac než 12 miliónov nahrávok celosvetovo.

Skupina je významná svojou vysokou technickou zdatnosťou všetkých inštrumentalistov, ktorí vyhrali mnoho ocenení. Členovia Dream Theater sú veľmi uznávaní na profesionálnej hudobnej scnéne a často spolupracujú s inými hudobníkmi a skupinami. Najznámejším príkladom je gitarista John Petrucci, ktorý sa šesťkrát zúčastnil na G3 tour, čo je viackrát, ako ktorýkoľvek iný pozvaný gitarista.

Dream Theater sú taktiež známi veľmi dobrými textami, profesionálnym vystupovaním, nezameniteľným logom, či kvalitnými audio-nahrávkami.

## Súčasná zostava
* James LaBrie - spev
* John Petrucci - gitara, spev
* John Myung - basgitara
* Jordan Rudess - klávesy
* Mike Portnoy - bicie

## Diskografia
### Štúdiové albumy
* *[[When Dream And Day Unite]]* (1989)
* *[[Images and Words]]* (1992)
* *[[Awake]]* (1994)
* *[[A Change of Seasons]]* (1995) (EP)
* *[[Falling into Infinity]]* (1997)
* *[[Metropolis Pt. 2: Scenes from a Memory]]* (1999)
* *[[Six Degrees of Inner Turbulence]]* (2002)
* *[[Train of Thought]]* (2003)
* *[[Octavarium]]* (2005)
* *[[Systematic Chaos]]* (2007)
* *[[Black Clouds & Silver Linings]]* (2009)
* *[[A Dramatic Turn of Events]]* (2011)
* *[[Dream Theater (album)|Dream Theater]]* (2013)
* *[[The Astonishing]]* (2016)
* *[[Distance Over Time]]* (2019)
* *[[A View from the Top of the World]]* (2021)
* *[[Parasomnia]]* (2025)

### Koncertné albumy
* *Live at the Marquee* (1993) (EP)
* *Once in a LIVEtime* (1998)
* *Live Scenes from New York* (2000)
* *Live at Budokan* (2004)
* *Score* (2006)
* *Chaos in Motion* (2008)
* *[[Live at Luna Park]]* (2013)
* *[[Breaking the Fourth Wall]]* (2014)
* *[[Distant Memories - Live in London]]* (2020)

### Výberovky
* *[[Greatest Hit (…and 21 Other Pretty Cool Songs)]]* (2008)

### DVD / VHS
* *[[Images and Words - Live in Tokyo]]* - 1993 - VHS
* *[[Once in A LIVEtime]]* - 1998 - VHS
* *[[Metropolis 2000: Scenes from New York]]* - 2000 - 1DVD
* *[[Live in Tokyo / 5 Years in A LIVETime]]* - 2004 - 2DVD
* *[[Live at Budokan]]* - 2004 - 2DVD
* *[[Score - 20th Anniversary World Tour]]* - 2006 - 2DVD
* *[[Systematic Chaos]] (Audio DVD) - [[2007]]* - 1DVD
* *[[Chaos in Motion]] - [[September]] [[2008]]* - 2DVD

#### Neoficiálne
* *[[When Dream and Day Reunite]]* - 2005 - 1DVD
* *[[Dark Side of the Moon]]* - 2006 - 1DVD
 
## Vedľajšie projekty členov
* Liquid Tension Experiment
* Liquid Trio Experiment
* O.S.I. - Office of Strategic Influence 
* Transatlantic

## Zaujímavosti
* Vo februári 2002 odohrala skupina Dream Theater celý album *[[Master of Puppets]]*, skupiny Metallica.
* Po 25 rokoch skupinu opustil jeden z jej zakladajúcich členov - *[[Mike Portnoy]]*, ktorý so skupinou *[[Avenged Sevenfold]]* nahral nový album (vydaný v júli 2010), odohral celé turné a po predchádzajúcej dohode skupinu aj opustil. V súčasnosti sa venuje nahrávaniu svojho debutového albumu.

## Referencie


## Iné projekty

## Externé odkazy
* oficiálna stránka
* 


Kategória:Hudobné skupiny z 1985
Kategória:Progresívnometalové hudobné skupiny USA
Kategória:Progresívnorockové hudobné skupiny USA